Eskom-stakings kom tot ŉ eindeIrvin Jim, sekretaris-generaal van Numsa, onderteken die aanbod. Foto: Verskaf Ná maande se onderhandelinge, sporadiese stakings en selfs beurtkrag het die metaalwerkersvakbond Numsa die loonooreenkoms van Eskom se raad onderteken. Irvin Jim, sekretaris-generaal van Numsa, het in ŉ verklaring bevestig Numsa se lede het ingestem tot Eskom se driejaar-loonaanbod en dit Woensdag onderteken. Dié aanbod sluit ŉ salarisaanpassing van 7,5% vir 2018-’19 en 7% vir 2019-’20 en 7% vir 2020-’21, asook ŉ behuisingstoelaag wat strook met die VPI en ŉ eenmalige kontantbetaling van R10 000 in. “Ons bedank ons lede wat dissipline gehandhaaf het ondanks uiterse uittarting deur die werkgewer. Ons het met ŉ salarisaanpassing van 0% begin en danksy julle pogings kon ons dié verhogings verseker. Ons is ook dankbaar vir die onderhandelingspanne wat onvermoeid gewerk het om die kwessies aan te pak,” het Jim gesê.